钦定古今图书集成/方舆汇编/边裔典/第055卷 > 梁
## 钦定古今图书集成/方舆汇编/边裔典/第055卷 > 梁

### 武帝天监九年于阗国遣使献方物

按《梁书·武帝本纪》云云。按《于阗传》，“于阗国，西域之
属也。后汉建武末，王俞为莎车王贤所破，徙为骊归
王，以其弟君得为于阗王，暴虐，百姓患之。永平中，其
种人都末杀君得，大人休莫霸又杀都末，自立为王。
霸死，兄子广得立，后击虏莎车王贤以归，杀之，遂为
彊国，西北诸小国皆服从。其地多水潦沙石，气温，宜
稻”麦蒲桃。有水出玉，名曰“玉河。”国人善铸铜器。其治
曰西山城，有屋室市井，果蓏菜蔬，与中国等。尤敬佛
法。王所居室，加以朱画。王冠金帻，如今胡公帽。与妻
并坐接客。国中妇人皆辫发，衣裘裤。其人恭，相见则
跪，其跪则一膝至地。书则以木为笔札，以玉为印。国
人得书，戴于首而后开札。魏文帝时，王山习献名马。
天监九年，遣使献方物。

天监十三年八月，“于阗国遣使献方物。”

按《梁书武帝本纪》云云。按《于阗传》，“天监十三年。又
献波罗婆步鄣。”

天监十八年七月，“于阗国遣使献方物。”

按《梁书武帝本纪》云云。按《于阗传》。十八年。“又献瑠
璃罂。”

### 大同七年于阗国又献外国刻玉佛

按《梁书武帝本纪》不载。按《于阗传》云云。